Public procurement notice: Contract Notice
Published: 2018-04-24
Buyer: Guldborgsund Varme A/S
Country: DK
Contract type: Services
Procedure: Negotiated procedure
CPV classification: 38810000 | 42160000 | 72200000 | 72211000: Systems and user software programming services | 72243000
Submission deadline: 2018-05-08
Award criteria: The most economic tender

Technical requirements: De 6 eksisterende styrepulte på Central Øst er udtjente. Styrepultene er opført i årene 1994-1996 og 2000 – en enkelt er fra 1963. Styrepultenes tilstand giver forskellige driftsproblemer, som skal afhjælpes under den udbudte kontrakt.
- Design og installation af nye styrepulte for alle kedler, olietanke, akkumuleringstank, pumper og ventiler,
De 6 eksisterende styrepulte på Central Øst er udtjente. Styrepultene er opført i årene 1994-1996 og 2000 – en enkelt er fra 1963. Styrepultenes tilstand giver forskellige driftsproblemer.
Hertil kommer, at kedlerne ikke med de eksisterende pulte kan fjernovervåges og fjernbetjenes. Dermed fastholdes et mandskabstungt beredskab i fyringssæsonen. I dag er Central Øst bemandet med 1 person halv tid i fyringssæsonen 1.12. – 1.4. Det er kritisk at fastholde overvågning, idet udfald fra kedlerne i 1 – 1,5 time betyder 24 timers opvarmning for at være oppe i temperatur igen.
I 2016 lykkedes det at indføre akkumuleringstanken som en del af den daglige drift på centralen. Den store forskel i etableringstidspunkterne resulterede imidlertid i, at styringen til akkumuleringstanken er en anden end til kedlerne, og de 2 systemer er ikke designet til at kunne fungere sammen. Dette misforhold giver anledning til en række driftsforstyrrelser.
- Design og installation af nye styrepulte for alle kedler, olietanke, akkumuleringstank, pumper og ventiler,
Vindende tilbudsgiver ("Leverandøren") skal derudover sikre uddannelse af driftspersonale, ligesom den udbudte kontrakt også indeholder en serviceaftale (tilkaldeordning). Leverandøren skal påtage sig en funktionsgaranti for det leverede, jf. udbudsgrundlaget.
8.10.2018 (Milepæl): Pr. den 8.10.2018 og frem til Aflevering skal Leverandøren sikre, at der på Central Øst opretholdes en kedelkapacitet svarende til 18 MW. Det står Leverandøren frit for, hvordan den krævede kedelkapacitet opretholdes, idet Leverandøren dog kun kan råde over kedel 2,3,4,5 og 6 til dette formål.
8.11.2018 (Aflevering): Ved "Aflevering" forstås, at der er sket fysisk levering af Leverancen, at der for hver kedel og Leverancen i sin helhed er gennemført Funktionsprøver, og at eventuelle mangler, som er konstateret i forbindelse hermed er afhjulpet. Det er endvidere en betingelse for Aflevering, at Leverandøren har overdraget den nødvendige dokumentation.
Såfremt der modtages ansøgninger fra flere end fire egnede virksomheder, vil Guldborgsund Varme A/S udvælge de 4 virksomheder, som på baggrund af de fremsendte referencer, jf. pkt. III.1.3, har dokumenteret mest erfaring med tilsvarende opgaver. Med "tilsvarende opgave(r)" forstås opgave(r), der indeholder:
1) Ombygningsarbejde på biooliefyrede fjernvarmecentraler og/eller større kedelinstallationer, bestående af flere kedler/forsyningsenheder med en samlet produktion på mere end 15MW varme;
2) Udarbejdelse af kedelstyringsprogram inkl. komplet programmering af PLC-program og dannelse af skærmbilleder efter kundebehov, kommunikation mellem forskellige typer af SRO- og SCADA-anlæg, indregulering og idriftsættelse af biooliefyrede brændere, dimensionering og beregning af pumper (vand) i kedelanlæg, komplette installationer (styring/program, VVS, EL).
Antallet af referencer vil ikke være afgørende for udvælgelsen, men derimod referenceopgavernes sammenlignelighed med den udbudte kontrakt.
Kontrakten indeholder en option på komplet etablering af omdrejningsregulering/frekvensregulering af de eksisterende hovedluftblæsere for de fem tilbageblivende brændere, således at blæseluftsmotorers omløbstal kan benyttes ved lastreguleringen.
Derudover skal tilbudsgiverne prissætte udvalgte reguleringsposter, som kan komme til udnyttelse i forbindelse med kontraktens udførelse.

Eligibility requirements: Ansøgere, der befinder sig i en obligatorisk udelukkelsesgrund, jf. udbudslovens §§ 135-136, vil blive udelukket fra deltagelse og vil ikke komme i betragtning, medmindre ansøgeren fremlægger dokumentation for, at ansøgeren er pålidelig, jf. udbudslovens § 138. Tilsvarende vil ansøgere, som befinder sig i en af de frivillige udelukkelsesgrunde nævnt i udbudslovens § 137, stk. 1, nr. (1)-(6) blive udelukket fra deltagelse og vil ikke komme i betragtning, medmindre ansøgeren fremlægger dokumentation for, at ansøgeren er pålidelig, jf. udbudslovens § 138. Dokumentation: Vindende tilbudsgiver, skal på anmodning (ikke som en del af prækvalifikationsansøgningen) fremsende serviceattest (danske virksomheder) eller tilsvarende dokumentation (udenlandske virksomheder) som dokumentation for, at ansøgeren ikke befinder sig i en af de ovenfor refererede udelukkelsesgrunde. Guldborgsund Varme A/S vil acceptere serviceattester, som er udstedt efter 1.4.2018.